Document ID: 32005D0783

KOMISIJOS SPRENDIMAS
2005 m. spalio 14 d.
iš dalies keičiantis Sprendimus 2001/689/EB, 2002/231/EB ir 2002/272/EB, siekiant pratęsti ekologinių kriterijų, taikomų tam tikriems produktams suteikiant Bendrijos ekologinį ženklą, galiojimą
(pranešta dokumentu Nr. C(2005) 4102)
(Tekstas svarbus EEE)
(2005/783/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos (1), ypač į jo 6 straipsnio 1 dalies antrąją pastraipą,
pasitarusi su Europos Sąjungos ekologinio ženklinimo valdyba,
kadangi:
(1)
Produktų grupės apibrėžimo ir ekologinių kriterijų, nurodytų 2001 m. rugpjūčio 28 d. Komisijos sprendime 2001/689/EB, nustatančiame ekologinius kriterijus, taikomus indų plovimo mašinoms suteikiant Bendrijos ekologinius ženklus (2), galiojimo laikas baigiasi 2006 m. rugpjūčio 28 d.
(2)
2002 m. kovo 18 d. Komisijos sprendimo 2002/231/EB, nustatančio patikslintus ekologinius kriterijus, taikomus suteikiant avalynei ekologinius ženklus, ir iš dalies keičiantis Sprendimą 1999/179/EB (3), galiojimo terminas baigiasi 2007 m. kovo 31 d.
(3)
2002 m. kovo 25 d. Komisijos sprendimo 2002/272/EB, nustatančio ekologinius kriterijus, taikomus suteikiant kietosioms grindų dangoms Bendrijos ekologinius ženklus (4), galiojimo terminas baigiasi 2007 m. kovo 31 d.
(4)
Pagal Reglamentą (EB) Nr. 1980/2000 šiais sprendimais nustatyti ekologiniai kriterijai ir atitinkami įvertinimo bei tikrinimo reikalavimai buvo laiku persvarstyti.
(5)
Atsižvelgiant į persvarstytus kriterijus ir reikalavimus, visais trimis atvejais reikėtų pratęsti ekologinių kriterijų ir reikalavimų galiojimo laiką vieneriems metams.
(6)
Pagal Reglamentą (EB) Nr. 1980/2000, reikalavimas persvarstyti taikomas tik ekologiniams kriterijams ir įvertinimo bei tikrinimo reikalavimams, todėl Sprendimai 2002/231/EB ir 2002/272/EB toliau galioja.
(7)
Todėl Sprendimai 2001/689/EB, 2002/231/EB ir 2002/272/EB turėtų būti atitinkamai iš dalies pakeisti.
(8)
Šiame sprendime nustatytos priemonės atitinka pagal Reglamento (EB) Nr. 1980/2000 17 straipsnį įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2001/689/EB 3 straipsnis pakeičiamas taip:
„3 straipsnis
Ekologiniai kriterijai ir atitinkami įvertinimo bei tikrinimo reikalavimai, nustatyti indų plovimo mašinų produktų grupei, galioja iki 2007 m. rugpjūčio 28 d.“.
2 straipsnis
Sprendimo 2002/231/EB 5 straipsnis pakeičiamas taip:
„5 straipsnis
Ekologiniai kriterijai ir atitinkami įvertinimo bei tikrinimo reikalavimai, nustatyti avalynės produktų grupei, galioja iki 2008 m. kovo 31 d.“.
3 straipsnis
Sprendimo 2002/272/EB 4 straipsnis pakeičiamas taip:
„4 straipsnis
Ekologiniai kriterijai ir atitinkami įvertinimo bei tikrinimo reikalavimai, nustatyti kietųjų grindų dangų produktų grupei, galioja iki 2008 m. kovo 31 d.“.
4 straipsnis
Šis sprendimas skirtas valstybėms narėms.
Priimta Briuselyje, 2005 m. spalio 14 d.

Labels: 3
1